**Арцём** (руск.: Артём) — горад (з 1938) краявога падпарадкавання ў Расіі, у складзе Прыморскага краю. Насельніцтва 102,2 тыс. чал. (2005). Заснаваны ў 1924 годзе, як рабочы пасёлак пры радовішчы бурага вугля.

Названы ў гонар расійскага рэвалюцыянера Фёдара Андрэевіча Сяргеева, больш вядомага як «таварыш Арцём», заснавальніка і кіраўніка Данецка-Крыварожскай савецкай рэспублікі, блізкага сябра Сяргея Кірава і Іосіфа Сталіна.

У мінулым — найбуйнейшы цэнтр Далёкага Усходу па здабычы вугалю (апошняя шахта была зачынена ў 2000 годзе). Цяпер горад перажывае новы этап вытворчага развіцця, звязаны з адкрыццём транспартна-лагістычных комплексаў і новых прамысловых вытворчасцей, такіх як зборка аўтамабіляў, вытворчасць будаўнічых матэрыялаў і бытавой хіміі, дрэваапрацоўка, вытворчасць прадуктаў харчавання. Таксама актыўна развіваюцца фермерскія гаспадаркі на сельскіх тэрыторыях гарадской акругі.

Стаіць на гандлёвых шляхах з Расіі і паўночна-ўсходняга Кітая ў краіны Азіяцка-Ціхаакіянскага рэгіёна. З’яўляецца адным з галоўных транспартных вузлоў Прыморскага краю. Уваходзіць у Свабодны порт Уладзівасток.

На тэрыторыі Арцёма размешчаны міжнародны аэрапорт Уладзівасток.

Горад размешчаны ў паўночнай частцы паўвострава Мураўёва-Амурскага, за 53 км на паўночны ўсход ад Уладзівастока. Мае выхады да Амурскага і Усурыйскага заліваў.

Гісторыя
--------

Першым пасяленцам горада быў беларус, герой руска-японскай вайны, ураджэнец г. Барысава Мінскай губерні Рыгор Захаравіч Хадасевіч (1879—1924), які ў 1908 годзе заснаваў на месцы будучага горада свой хутар. Да 1912 года на хутары стаялі тры дамы, дзе жылі Рыгор Хадасевіч і яго браты Клім і Ігнат, якія пераехалі з Барысава.

У 1913 годзе, побач з хутарам Хадасевіча, уладзівастоцкі прадпрымальнік, выхадзец з Гродзенскай губерні Л. Ш. Скідзельскі залажыў тры шахты і пабудаваў працоўны пасёлак, якія атрымалі назву Зыбунныя копі.

У 1924 годзе ён быў перайменаваны ў гонар рэвалюцыянера Ф. А. Сяргеева (Арцёма) і стаў называцца пасёлак імя Арцёма. 13 снежня 1930 года, згодна з пастановай Прэзідыума Далькрайвыканкама, рабочы пасёлак імя Арцёма выдзелены са складу Шкотаўскага раёна ў непасрэднае падпарадкаванне Далькрайвыканкама.

26 кастрычніка 1938 года пасёлку імя Арцёма быў прысвоены статус горада.

Зноскі
------

1. ↑  Изменения в городской Устав зарегистрированы в Минюсте РФ Праверана 10 верасня 2023.
2. ↑  Герой Русско-японской войны
3. ↑  От Волковыска до Роберта Скидельски

Спасылкі
--------

* Лагатып Вікісховішча На Вікісховішчы ёсць медыяфайлы па тэме Арцём

| ⛭Прыморскі край |
| --- |
| Раёны | 
* Акцябрскі
* Анучынскі
* Дальнярэчанскі
* Кавалераўскі
* Кіраўскі
* Лазоўскі
* Міхайлаўскі
* Надзеждзінскі
* Ольгінскі
* Пагранічны
* Пажарскі
* Партызанскі
* Спаскі
* Ханкайскі
* Харольскі
* Хасанскі
* Цярнейскі
* Чарнігаўскі
* Чугуеўскі
* Чырвонаармейскі
* Шкотаўскі
* Якаўлеўскі

 |  |
| Гарады | 
* Арсеньеў
* Арцём
* Вялікі Камень
* Дальнягорск
* Дальнярэчанск
* Лесазаводск
* Находка
* Партызанск
* Спаск-Дальні
* **Уладзівасток**
* Усурыйск
* Фокіна

 |
| Пгт | 
* Васток
* Горныя Ключы
* Дунай
* Зарубіна
* Кавалерава
* Кіраўскі
* Краскіна
* Ліпаўцы
* Лучагорск
* Навашахцінскі
* Ольга
* Пагранічны
* Пасьет
* Пластун
* Праабражэнне
* Прыморскі
* Пуцяцін
* Светлая
* Сібірцава
* Славянка
* Смалянінава
* Хасан
* Хрустальны
* Цярней
* Шкотава
* Яраслаўскі

 |
| Сёлы — цэнтры раёнаў | 
* Анучына
* Вольна-Надзеждзінскае
* Камень-Рыбалоў
* Лазо
* Міхайлаўка
* Новапакроўка
* Пакроўка
* Уладзіміра-Аляксандраўскае
* Хароль
* Чарнігаўка
* Чугуеўка
* Якаўлеўка

 |